[{"text_idx": "#000029", "text": "Dechreuais ysgrifennu yn Arabeg er mwyn cydnabod ein bodolaeth a bod hynny yn iawn , ond roedd yr eirfa oedd ar gael yn fy nghyfyngu. Mae iaith mor bwerus. Tan yn ddiweddar iawn, doedd dim geiriau positif am bobl LGBT+ ar gael yn Arabeg. Dychmygwch geisio dweud wrth rywun y dylent dderbyn eu hunain, ond yn defnyddio geiriau a oedd yn eu sarhau? Dyna pam bod dyfodiad y gair Methly (\u2018fel fi\u2019) mor bwysig \u2013 oherwydd mae\u2019n dweud bod pobl LGBT+ yn bobl fel pawb arall. Pan ddarllenais y gair am y tro cyntaf, roedd dagrau o lawenydd yn llifo i lawr fy ngrudd wrth i fi syllu ar y sgrin. Roedd fy iaith yn newid: roedd yn fwy caredig wrtha i."}, {"text_idx": "#000034", "text": "Mae fy ngradd yn waith caled, felly\u2019r haf yw\u2019r cyfle i fi ganolbwyntio ar y dawnsio a\u2019r gwaith ymgyrchu. Dwi wedi perfformio ledled y byd, yn Ewrop, UDA a Japan. Dwi\u2019n perfformio dawnsio bola traddodiadol mewn drag gyda barf er mwyn protestio yn erbyn y ffordd mae pobl LGBT+ yn cael eu trin yn fy ngwlad. Cafodd un o fy ffrindiau ei garcharu am chwifio baner Enfys mewn cyngerdd. Dwi\u2019n ymdrechu i berfformio mewn Saesneg ac Arabeg, oherwydd, er bod termau newydd fel Methly yn bodoli, mae siarad yn gadarnhaol am brofiadau LGBT+ mewn Arabeg yn chwyldroadol o hyd."}, {"text_idx": "#000035", "text": "Roedd yn anhygoel cael fy enwi yn \u2018Fenyw Ifanc y Flwyddyn\u2019 gan Uchel Gomisiwn y Cenhedloedd Unedig dros Ffoaduriaid. Roedd yn brofiad mor anhygoel cael fy nghydnabod gan un o\u2019r cyrff mwyaf dylanwadol yn y byd, ac i fod yng nghanol menywod pwerus sy\u2019n gweithio mor galed i newid bywydau."}, {"text_idx": "#000039", "text": "Bywyd ar o\u0302l CaerdyddChevron right"}, {"text_idx": "#000040", "text": "Cwyno am bostiad neu flog"}]